Nana Nurgaya

Nurgayah Abdullah atau lebih terkenal sebagai Nana Nurgaya (lahir 13 Disember 1973) ialah seorang penyanyi dan pelakon wanita Malaysia. Memulakan kerjaya hiburan sejak 1990, beliau dikenali sebagai penyanyi hip hop solo wanita pertama Malaysia. Selain itu, beliau turut berkecimpung dalam bidang lakonan.

Kerjaya
Penglibatan Nana Nurgaya dalam bidang muzik bermula apabila beliau dinobatkan sebagai johan dalam satu pertandingan rap di Piccadilly Damansara, seterusnya menghantar pita demo kepada EMI. Nasib menyebelahinya apabila dilamar sebagai artis naungan EMI. Album sulungnya, R.R.A.P: Rentak Rancak Ala Puisi dikeluarkan pada 12 April 1993 dan diterbitkan oleh Azman Abu Hassan. Menerusi album ini, beliau dicalonkan bagi kategori Artis Baru Terbaik (Solo) di Anugerah Industri Muzik Pertama, namun dimenangi oleh Ning Baizura. Antara lagu yang dikeluarkan sebagai single ialah "Takkan Melayu Hilang Di Dunia", "Inikah Cinta" dan "That's All I Need".

Pada tahun 1994, Nana menyumbangkan suaranya menerusi lagu "Fantasia Soul" untuk album kompilasi Bunyi Yang Dilihat terbitan M. Nasir. Beliau juga menyumbangkan lirik rap untuk lagu "Hai Hai Hai" nyanyian penyanyi Jepun, Sandii Suzuki yang dimuatkan dalam album Dream Catcher pada tahun yang sama.

Nana kemudian memulakan kerjaya lakonan menerusi filem Cinta Metropolitan (1996) yang dibintangi oleh kumpulan KRU, seterusnya membintangi drama Arus Hidup, namun lebih dikenali menerusi drama Idaman di mana beliau melakonkan watak sebagai Nadia. Selepas berlakon dalam Idaman, beliau berlakon dalam telefilem Menumpang Kasih Mengharap Sayang di TV3. Beliau juga aktif dalam pembuatan kek dan pastri menerusi jenama Nana Nurgaya Cookies.

Kehidupan peribadi
Nana Nurgaya ialah anak sulung daripada dua beradik dan merupakan lulusan dalam bidang Kajian Seni Lukis dan Seni Reka di Institut Teknologi MARA (ITM; kini Universiti Teknologi MARA atau UiTM). Beliau berkahwin dengan Mohd Azwan Mohd Yusof Teh pada 13 Disember 2015, iaitu bersempena dengan ulang tahun kelahirannya ke-42.

Diskografi

Album studio
 Tajuk Butiran album R.R.A.P: Rentak Rancak Ala Puisi Dikeluarkan: 12 April 1993
 Label: EMI Music Malaysia 
 Format: CD, kaset, muat turun digital

Single
 Tajuk Tahun "Takkan Melayu Hilang Di Dunia" 1993 "Inikah Cinta" "That's All I Need"  "Fantasia Soul"  1994 "Hai Hai Hai" (bersama Sandii Suzuki)

Filemografi

Filem
 Tahun  Tajuk Peranan 1996 Cinta Metropolitan Sara 1999 KLU Sarah

Drama
 Tahun Tajuk Peranan Saluran TV 1996 Arus Hidup TV3 1997 Merentas Pelangi 1998–1999 Idaman  Nadia Astro Ria 1999 Rahsia TV3

Telefilem
 Tahun Tajuk Peranan Saluran TV 2000 Menumpang Kasih Mengharap Sayang  TV3 2001 Emak

Anugerah dan pencalonan
 Tahun Anugerah Kategori Penerima/Karya tercalon Keputusan 1993 Anugerah Industri Muzik Pertama Artis Baru Terbaik (Solo) Dirinya sendiri 

Catatan

Rujukan

Pautan luar

 Nana Nurgaya di Discogs

Kategori:Kelahiran 1973
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Pahang
Kategori:Penyanyi wanita Malaysia
Kategori:Pelakon wanita Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Alumni Universiti Teknologi MARA